Peiulill
Peiulill (Tagetes) on taimeperekond korvõieliste sugukonnas. Eesti keeles võidakse kasutada selle perekonna taimede kohta ka nimetust tageetes. Perekonda kuulub 56 liiki. Nad kasvavad pärismaisena Mehhikos ja Lõuna-Ameerikas. Mitmed liigid on naturaliseerununa levinud paljudes maailma piirkondades. Mitmeid liike kasutatakse laialdaselt dekoratiivtaimedena. Eestis pärismaiseid peiulilleliike ei leidu.